Мы махуэхэм
Гъатхэпэм и 23, щэбэт
Метеорологием и дунейпсо махуэщ
Зеикъуэ къуажэм щIыхь зиIэ и цIыху, IуэрыIуатэдж ХьэфIыцIэ Мусэбий къызэралъхурэ илъэс 90 ирокъу.
УФ-м щIыхь зиIэ и юрист Абазэ Руслан и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, пщыхьэщхьэм уэшх къешхынущ. Хуабэр махуэм градус 11 — 16, жэщым градуси 8 — 9 щыхъунущ.
Гъатхэпэм и 24, тхьэмахуэ
Жьэн узым ебэныным и дунейпсо махуэщ
1898 гъэм урыс еджагъэшхуэ Попов Александр дунейм щыяпэу радио къигупсысащ.
КъШР-м и къэрал, политикэ лэжьакIуэ Арашыкъуэ Мухьэмэд и ныбжьыр илъэс 65-рэ ирокъу.
Философие щIэныгъэхэм я доктор, ЩIДАА-м и академик, КъШР-м щIэныгъэхэмкIэ щIыхь зиIэ и лэжьакIуэ Шенкао Мухьэмэд и ныбжьыр илъэс 65-рэ ирокъу.
КъБР-м щIыхь зиIэ и артист Хъыдзэдж Борис и ныбжьыр илъэс 62-рэ ирокъу.
КъБР-м щIыхь зиIэ и журналист Шыдакъ Татьянэ къыщалъхуа махуэщ.
УэрэджыIакIуэ, Адыгэ Республикэм и цIыхубэ артисткэ Нэхей Тамарэ къыщалъхуа махуэщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 9, жэщым градуси 3 — 4 щыхъунущ.
Гъатхэпэм и 25, блыщхьэ
ПщылIыгъэмрэ цIыхукIэ сату зэращIымрэ я зэранкIэ хэкIуэдахэм я фэеплъ ма- хуэщ
ООН-м и лэжьакIуэхэр гъэру щаубыд, ахэр хъыбарыншэу щыкIуэд къызэрыхъур мыдэным и дунейпсо махуэщ
Спорт кином и дунейпсо махуэщ
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 3 — 4, жэщым 1 градус щыхъунущ.
